b'\n_START_ARTICLE_\nLetalski as\n_START_PARAGRAPH_\nLetalski as je (neuraden) naziv za voja\xc5\xa1kega pilota, ki je v zra\xc4\x8dnem boju sestrelil najmanj 5 sovra\xc5\xbenikovih zra\xc4\x8dnih plovil._NEWLINE_Sam naziv se je prvi\xc4\x8d pojavil leta 1915 med prvo svetovno vojno v francoskih \xc4\x8dasopisih, ki so opisovali do\xc5\xbeivetja Adolpha Pegouda, prvega voja\xc5\xa1kega pilota, ki je sestrelil pet nem\xc5\xa1kih letal._NEWLINE_Sam kriterij, kaj je letalski as, se razlikuje od dr\xc5\xbeave do dr\xc5\xbeave ter tudi v razli\xc4\x8dnih obdobjih so menjali kriterije za dosego tega naziva. Tako so med prvo svetovno vojno centralne sile in Zdru\xc5\xbeeno kraljestvo smatrali za letalskega asa, pilota, ki je sestrelil najmanj 10 sovra\xc5\xbenikovih letal. Danes se ve\xc4\x8dinoma uporablja kriterij 5 zra\xc4\x8dnih zmag. Nekatere oboro\xc5\xbeene sile imajo v uporabi sistem, ki upo\xc5\xa1teva tudi delitev letalske zmage med ve\xc4\x8d udele\xc5\xbeencev zra\xc4\x8dnega boja, ki so prispevali k uni\xc4\x8denju sovra\xc5\xbenikovega letala. Vojno letalstvo Sovjetske zveze je deljene zra\xc4\x8dne zmage \xc5\xa1telo posebej kot samostojne._NEWLINE_Letala, ki jih pilot uni\xc4\x8di, ko so le-ta parkirana na tleh, v ve\xc4\x8dini oboro\xc5\xbeenih sil ne \xc5\xa1tejejo kot zra\xc4\x8dno zmago. Npr. oboro\xc5\xbeene sile ZDA \xc5\xa1tejejo tudi ta kot zra\xc4\x8dne zmage, ampak le kot 0,5 to\xc4\x8dke (torej 1 uni\xc4\x8deno zra\xc4\x8dno plovilo na tleh \xc5\xa1teje le 0,5 to\xc4\x8dke k skupnemu se\xc5\xa1tevku zra\xc4\x8dnih zmag)._NEWLINE_Glede na razlikovanje, kaj je zra\xc4\x8dno plovilo, obstajajo tudi razlike med oboro\xc5\xbeenimi silami; tako se lo\xc4\x8di med baloni, cepelini, letali, helikopterji in UAVji; nekatere oboro\xc5\xbeene sile tako priznavajo vsa zra\xc4\x8dna plovila, ki jih pri\xc5\xa1tevajo med zra\xc4\x8dne zmage, medtem ko pa nekatere lo\xc4\x8dijo le med tistimi, ki so oboro\xc5\xbeene._NEWLINE_Do danes naj bi bilo do naziva letalskega asa upravi\xc4\x8denih 5.470 letalcev.'